สำนักงานคณะกรรมการป้องกันและปราบปรามการทุจริตในภาครัฐ

สำนักงานคณะกรรมการป้องกันและปราบปรามการทุจริตในภาครัฐ (; ตัวย่อ PACC, สำนักงาน ป.ป.ท.) เดิมเป็นหน่วยงานในสังกัดกระทรวงยุติธรรม จัดตั้งขึ้นตามพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. 2551พระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑ราชกิจานุเบกษา เล่ม 125 ตอนที่ 21 ก วันที่ 24 มกราคม 2551 มีบทบาทหน้าที่เป็นหน่วยงานสนับสนุน อำนวยความสะดวกในการปฏิบัติงานของ คณะกรรมการ ป.ป.ท. ซึ่งปัจจุบันมี 6 คน ประธานกรรมการ 1 คนได้แก่นาย อำนาจ พวงชมภู

ต่อมาเมื่อวันที่ 29 เมษายน 2559 ได้โอนย้ายสำนักงานคณะกรรมการป้องกันและปราบปรามการทุจริตในภาครัฐ จากเดิมเป็นหน่วยงานในสังกัดกระทรวงยุติธรรม เป็นหน่วยงานของรัฐซึ่งไม่สังกัดสำนักนายกรัฐมนตรี กระทรวง ทบวงใด อยู่ภายใต้บังคับบัญชาของนายกรัฐมนตรี ตั้งแต่วันที่ 27 เมษายน 2559 ตามจัดตั้งขึ้นตามพระราชบัญญัติมาตรการของฝ่ายบริหารในการป้องกันและปราบปรามการทุจริต (ฉบับที่ 2) พ.ศ. 2559พระราชบัญญัติมาตรการของฝ่ายบริหารในการป้องกันและปราบปรามการทุจริต (ฉบับที่ ๒) พ.ศ. ๒๕๕๙ราชกิจานุเบกษา เล่ม 133 ตอนที่ 38 ก วันที่ 29 เมษายน 2559 และพระราชบัญญัติปรับปรุงกระทรวง ทบวง กรม (ฉบับที่ 16) พ.ศ. 2559พระราชบัญญัติปรับปรุงกระทรวง ทบวง กรม (ฉบับที่ ๑๖) พ.ศ. ๒๕๕๙ราชกิจานุเบกษา เล่ม 133 ตอนที่ 38 ก วันที่ 29 เมษายน 2559ตามกฎหมายดังกล่าว สำนักงานคณะกรรมการป้องกันและปราบปรามการทุจริตในภาครัฐ มีอำนาจหน้าที่เกี่ยวกับการดำเนินการป้องกันและปราบปรามการทุจริตในภาครัฐ และอำนาจหน้าที่ตามที่กำหนดไว้ในกฎหมาย

สำนักงานคณะกรรมการป้องกันและปราบปรามการทุจริตในภาครัฐมีนาย ธาริต เพ็งดิษฐ์ เป็นเลขาธิการคนแรก นับจากพ.ศ. 2551 ถึง พ.ศ. 2557 มีเลขาธิการ 7 คนเท่ากับแต่ละคนดำรงตำแหน่งเฉลี่ยไม่ถึงหนึ่งปี โดย นาย ประยงค์ ปรียาจิตต์ ดำรงตำแหน่งนานที่สุด คือช่วง 27 มิถุนายน พ.ศ. 2557 ถึง พ.ศ. 2559 ตามคำสั่งคณะรักษาความสงบแห่งชาติที่ 78/2557 ที่ย้าย พันตำรวจเอก ประเวศน์ มูลประมุข พ้นจากตำแหน่งเลขาธิการและแต่งตั้งนาย ประยงค์ ปรียาจิตต์ เป็นเลขาธิการแทน

 รายนามเลขาธิการ 
 ธาริต เพ็งดิษฐ์ 25 สิงหาคม พ.ศ. 2551 - 30 กันยายน พ.ศ. 2552สำนักงานคณะกรรมการป้องกันและปราบปรามการทุจริตในภาครัฐ
 ภิญโญ ทองชัย 1 ตุลาคม พ.ศ. 2552สำนักงานคณะกรรมการป้องกันและปราบปรามการทุจริตในภาครัฐ - 23 มีนาคม พ.ศ. 2554
 อำพล วงศ์ศิริ 24 มีนาคม พ.ศ. 2554 - 30 กันยายน พ.ศ. 2554สำนักงานคณะกรรมการป้องกันและปราบปรามการทุจริตในภาครัฐ
 พันตำรวจเอก ดุษฎี อารยวุฒิ 1 ตุลาคม พ.ศ. 2554 - 30 กันยายน พ.ศ. 2555 
 พันตำรวจเอก โภคพิบูลย์ โปตระนันทน์  1 ตุลาคม พ.ศ. 2555 - 30 กันยายน พ.ศ. 2556สำนักงานคณะกรรมการป้องกันและปราบปรามการทุจริตในภาครัฐ
 พันตำรวจเอก ประเวศน์ มูลประมุข 1 ตุลาคม พ.ศ. 2556 - 26 มิถุนายน พ.ศ. 2557
 ประยงค์ ปรียาจิตต์ 27 มิถุนายน พ.ศ. 2557 - 30 กันยายน พ.ศ. 2560
 พันโท กรทิพย์ ดาโรจน์ 27 กุมภาพันธ์ พ.ศ. 2561ราชกิจจานุเบกษา, ประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ, เล่ม 135 ตอนพิเศษ 49 ง หน้า 10, 6 มีนาคม 2561 - 30 กันยายน พ.ศ. 2561
 พันตำรวจโท วันนพ สมจินตนากุล 12 เมษายน พ.ศ. 2562ราชกิจจานุเบกษา, ประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ, เล่ม 136 ตอนพิเศษ 97 ง หน้า 12, 18 เมษายน 2562 - 11 พฤศจิกายน พ.ศ. 2564ราชกิจจานุเบกษา, ประกาศสำนักนายกรัฐมนตรี เรื่อง ให้ข้าราชการพลเรือนสามัญพ้นจากตำแหน่ง, เล่ม 139 ตอนพิเศษ 52 ง หน้า 58, 3 มีนาคม 2565
 ภูมิวิศาล เกษมศุข 22 ตุลาคม พ.ศ. 2565ราชกิจจานุเบกษา, ประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ, เล่ม 139 ตอนพิเศษ 258 ง หน้า 6, 1 พฤศจิกายน พ.ศ. 2565 – ปัจจุบัน

 หน่วยงานในสังกัด 
สำนักงาน ป.ป.ท. มีหน่วยงานในสังกัด ได้แก่
 สำนักงานเลขาธิการ
 กองกฎหมาย
 กองบริหารคดี
 กองป้องกันการทุจริตในภาครัฐ
 กองการต่างประเทศ
 กองปราบปรามการทุจริตในภาครัฐ 1-5
 สำนักงานป้องกันและปราบปรามการทุจริตในภาครัฐ เขต 1-9
 กองอำนวยการต่อต้านการทุจริต
 กองยุทธศาสตร์และแผนงาน
 ศูนย์เทคโนโลยีสารสนเทศและการสื่อสาร

 กรรมการ 
ในวันที่ 7 มิถุนายน พ.ศ. 2568 รายชื่อคณะกรรมการดังต่อไปนี้
นาย อำนาจ พวงชมภู ประธานกรรมการ
นาย สาโรจน์ พึงรำพรรณ กรรมการ
นาย กมล สกลเดชา กรรมการ
นาย พรเทพ อัมพรกลิ่นแก้ว กรรมการ
นาย วิเชียร จันทรโณทัย กรรมการ
พันตำรวจโท วันนพ สมจินตนากุล กรรมการ
พลเอก จิระ โกมุทพงศ์ กรรมการ

 อ้างอิง 

หมวดหมู่:หน่วยงานที่อยู่ในบังคับบัญชาขึ้นตรงต่อนายกรัฐมนตรี
หมวดหมู่:องค์การที่ก่อตั้งในปี พ.ศ. 2551
หมวดหมู่:หน่วยงานของรัฐบาลไทยในจังหวัดนนทบุรี